Komission asetus (ETY) N:o 1482/86, annettu 15 päivänä toukokuuta 1986, Portugalin lipun alla Espanjan vesillä purjehtivien alusten kalastustoimintaa koskevista tietyistä teknisistä toimenpiteistä ja valvontatoimenpiteistä annetun asetuksen (ETY) N:o 3717/85 muuttamisesta



Virallinen lehti nro L 130 , 16/05/1986 s. 0021 - 0022

Suomenk. erityispainos Alue 4 Nide 2 s. 0113

Ruotsink. erityispainos Alue 4 Nide 2 s. 0113



KOMISSION ASETUS (ETY) N:o 1482/86, annettu 15 päivänä toukokuuta 1986, Portugalin lipun alla Espanjan vesillä purjehtivien alusten kalastustoimintaa koskevista tietyistä teknisistä toimenpiteistä ja valvontatoimenpiteistä annetun asetuksen (ETY) N:o 3717/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 165 artiklan 7 kohdan, sekä katsoo, että olisi tehostettava valkotonnikalan pyyntiä harjoittavia aluksia koskevia valvontatoimenpiteitä, olisi lyhennettävä kausiluetteloiden voimassaoloaikaa, ulotettava kalastusluvan saamiseksi vaadittavat erityisedellytykset koskemaan yli 20 bruttorekisteritonnin (brt) vetoisia aluksia sekä säädettävä alle 20 brt:n vetoisia aluksia koskevasta erityisjärjestelmästä, tämän vuoksi olisi muutettava komission asetusta (ETY) N:o 3717/85(), ja tässä asetuksessa säädetyt toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3717/85 seuraavasti: 1) Korvataan 3 artiklan 2 kohdan toinen alakohta seuraavasti: "Muiden suurten vaelluskalojen kuin tonnikalan pyyntiä harjoittavien alusten luettelo on toimitettava vähintään viisitoista päivää ennen sen voimaantulopäivää; tämän luettelon on käsitettävä vähintään kahden kalenterikuukauden ajanjakso. Valkotonnikalan pyyntiä harjoittavien alusten luettelo on toimitettava vähintään viisitoista päivää ennen sen voimaantulopäivää; tämän luettelon on katettava kuukauden ensimmäisen päivän ja kuukauden viidennentoista päivän välinen ajanjakso tai kuukauden kuudennentoista päivän ja kuukauden viimeisen päivän välinen ajanjakso." 2) Korvataan 3 artiklan 3 kohdan neljäs luetelmakohta seuraavasti: "- liittymisasiakirjan 158 artiklan 2 kohdassa mainittu kerroin, ja valkotonnikalan pyyntiä harjoittavien alusten osalta neuvoston vahvistama kerroin liittymisasiakirjan 165 artiklan 6 kohdassa määrättyä menettelyä noudattaen." 3) Lisätään 8 artiklaan kohta seuraavasti: "Portugalin viranomaisten on ilmoitettava liitteessä olevassa 7 kohdassa mainituille kansallisille valvontaviranomaisille liitteessä olevan 8.1 kohdan mukaisesti vastaanotetut tiedot vähintään 24 tuntia ennen aluksen saapumista Espanjan 200 meripeninkulman vyöhykkeelle, ja liitteessä olevan 8.2 kohdan mukaisesti vastaanotetut tiedot 24 tunnin kuluessa aluksen paluusta satamaan, josta käsin se liikennöi." 4) Korvataan liitteessä olevan B kohdan otsikko seuraavasti: "B. Lisäedellytykset, jotka kaikkien alusten, lukuun ottamatta muita suuria vaelluskaloja kuin tonnikalaa pyytäviä aluksia, on täytettävä." 5) Korvataan liitteessä olevan 3 kohdan johdantolause seuraavasti: "3. Alusten, joilla on kalastuslupa, lukuun ottamatta alle 20 bruttorekisteritonnin painoisia aluksia, jotka saavat pyytää valkotonnikalaa ja joilla ei ole radiota aluksella, on annettava tiedoksi 7 kohdassa mainituille kansallisille toimivaltaisille valvontaviranomaisille 4 kohdassa vaaditut tiedot seuraavasti:" 6) Lisätään liitteeseen kohta seuraavasti: "8. Alle 20 bruttorekisteritonnin painoisten alusten, jotka saavat pyytää valkotonnikalaa ja joilla ei ole radiota aluksella, on annettava tiedoksi Portugalin valvontaviranomaisille: 8.1 ennen poistumistaan satamasta, josta käsin ne liikennöivät, ja vähintään 24 tuntia ennen saapumistaan Espanjan 200 meripeninkulman vyöhykkeelle: 8.1.1 suunnitellut saapumispäivämäärät Espanjan 200 meripeninkulman vyöhykkeelle ja sieltä poistumispäivämäärät, 8.1.2 ICES tilastollinen ruutu tai CECAF tilastollinen ruutu, joilla aiotaan kalastaa, 8.1.3 suunnitellut saapumispäivämäärät Espanjan satamaan ja sieltä poistumispäivämäärät, 8.1.4 suunniteltu paluupäivämäärä satamaan, josta käsin alus liikennöi, 8.2 24 tunnin kuluessa alusten paluusta satamaan, josta käsin ne liikennöivät: 8.2.1 ICES tilastollisessa ruudussa tai CECAF tilastollisessa ruudussa pyydetyt saaliit." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä toukokuuta 1986. Komission puolesta António CARDOSO E CUNHA Komission jäsen () EYVL N:o L 360, 31.12.1985, s. 14